රට වෙනුවෙන් හිරු සහන යාත්‍රා ක්‍රියාන්විතයේ ප්‍රධාන මෙහෙයුම් කටයුතු කොටුව ලෝක වෙළඳ මධ්‍යස්ථානයේ 35 සහ 37 මහල්වල පිහිටි හිරු මාධ්‍ය ජාලයේ මූලස්ථානයේ සිට සිදුකෙරෙන අතර සියලූ බෙදාහැරීම් සිදුකෙරෙන්නේ පැලවත්ත හිරු ලයිෆ් මැදිරි සංකීර්ණයේ සිටයි.කොරෝනා වෛරසය ව්‍යාප්තවීමත් සමඟ දුෂ්කරතා රැසකට මුහුණ පා සිටින පන්සලේ, පල්ලියේ, කෝවිලේ, පුදබිමේ වැඩ සිටින අති පූජනීය මහා සංඝරත්නය ප්‍රධාන පූජකවරුන්ගේත්, ළමා නිවාසවල රැඳී සිටිනදූ දරුවන්ගේත්, වැඩිහිටි නිවාසවල තනි වූ වැඩිහිටියන්ගේත් අවශ්‍යතා සපුරාලීම වෙනුවෙන් හිරු ක්‍රියාත්මක කරන මෙම ක්‍රියාන්විතය කොළඹ සහ ගම්පහ දිස්ත්‍රික්ක ආවරණය කරමින් අදත් ක්‍රියාත්මක වුණා.මේ අතර, කොරෝනා වෛරසය ආසාදනය වීමේ වැඩි අවදානමක් ඇති වැඩිහිටියන් ඉන් ආරක්ෂා කරගැනීම සඳහා හිරු මාධ්‍ය ජාලය ආරම්භ කළ වැඩිහිටි නිවාස විෂබීජහරණය කිරීමේ වැඩසටහන අදත් සිදුවුණා.